CELEX: 62006CA0341
Language: lt
Date: 2008-07-01 00:00:00
Title: Susijusios bylos C-341/06 P ir C-342/06 P 2008 m. liepos 1 d. Teisingumo Teismo (didžioji kolegija) sprendimas susijusiose bylose Chronopost SA (C-341/06 P), La Poste (C-342/06 P) prieš Union française de l'express (UFEX), DHL Express (France) SAS, Federal express international (France) SNC, CRIE SA, Europos Bendrijų Komisiją, Prancūzijos Respubliką (Apeliacinis skundas — Pirmosios instancijos teismo proceso teisėtumas — Pirmosios instancijos teismo sprendimas — Panaikinimas — Bylos grąžinimas — Antrasis Pirmosios instancijos teismo sprendimas — Bylą sprendžiančio teismo sudėtis — Valstybės pagalba — Pašto sektorius — Valstybės bendrovė, įgaliota teikti bendros ekonominės svarbos paslaugą — Dukterinei bendrovei suteikta logistinė ir komercinė pagalba — Rezervuotame sektoriuje neveikianti dukterinė bendrovė — Greitojo pašto veiklos perdavimas šiai dukterinei bendrovei — Valstybės pagalbos sąvoka — Komisijos sprendimas — Pagalba ir perdavimas, nesudarantys valstybės pagalbos — Motyvavimas)

15.8.2008   
            
            
               LT
            
            
               Europos Sąjungos oficialusis leidinys
            
            
               C 209/7
            
         2008 m. liepos 1 d. Teisingumo Teismo (didžioji kolegija) sprendimas susijusiose bylose Chronopost SA (C-341/06 P), La Poste (C-342/06 P) prieš Union française de l'express (UFEX), DHL Express (France) SAS, Federal express international (France) SNC, CRIE SA, Europos Bendrijų Komisiją, Prancūzijos Respubliką
   
   (Susijusios bylos C-341/06 P ir C-342/06 P) (1)
   
   (Apeliacinis skundas - Pirmosios instancijos teismo proceso teisėtumas - Pirmosios instancijos teismo sprendimas - Panaikinimas - Bylos grąžinimas - Antrasis Pirmosios instancijos teismo sprendimas - Bylą sprendžiančio teismo sudėtis - Valstybės pagalba - Pašto sektorius - Valstybės bendrovė, įgaliota teikti bendros ekonominės svarbos paslaugą - Dukterinei bendrovei suteikta logistinė ir komercinė pagalba - Rezervuotame sektoriuje neveikianti dukterinė bendrovė - Greitojo pašto veiklos perdavimas šiai dukterinei bendrovei - Valstybės pagalbos sąvoka - Komisijos sprendimas - Pagalba ir perdavimas, nesudarantys valstybės pagalbos - Motyvavimas)
   (2008/C 209/09)
   Proceso kalba: prancūzų
   Šalys
   
      Ieškovės: Chronoplast SA, atstovaujama advokato D. Berlin (C-341/06 P), La Poste, atstovaujama advokato H. Lehman (C-342/06 P)
   
      Kitos proceso šalys: Union française de l'express (UFEX), DHL Express (France) SAS, Federal express international (France) SNC, CRIE SA, Europos Bendrijų Komisija, atstovaujamos C. Giolito, Prancūzijos Respublika, atstovaujama G. Bergues ir F. Million
   Dalykas
   Apeliacinis skundas, pateiktas dėl 2006 m. birželio 7 d. Pirmosios instancijos teismo (trečioji išplėstinė kolegija) sprendimo Ufex ir kt. prieš Komisiją (T-613/97), kuriuo jis panaikino 1997 m. spalio 1 d. Komisijos sprendimą 98/365/EB dėl Prancūzijos SFMI Chronopost suteiktos pagalbos tiek, kiek jame konstatuojama, kad La Poste savo dukterinei bendrovei, SFMI Chronopost, suteikta logistinė ir komercinė pagalba bei Postadex perleidimas nėra SFMI Chronopost suteikta valstybės pagalba — Teisės į teisingą teismo procesą pažeidimas dėl Pirmosios instancijos teismo šališkumo (teismo sudėtis iš dalies tapati teismo sudėčiai, priėmusiai ankstesnį sprendimą, panaikintą Teisingumo Teismo) — Piktnaudžiavimas įgaliojimais bei EB 230 ir EB 253 straipsnių pažeidimas — Valstybės pagalbos sąvokos, o dėl to ir EB 87 straipsnio, pažeidimas
   Rezoliucinė dalis
   
               1.
            
            
               Panaikinti 2006 m. birželio 7 d. Europos Bendrijų Pirmosios instancijos teismo sprendimą UFEX ir kt. prieš Komisiją (T-613/97), pirma, tiek, kiek juo panaikinama ta 1997 m. spalio 1 d. Komisijos sprendimo 98/365/EB dėl Prancūzijos SFMI Chronopost suteiktos pagalbos dalis, kuria nei La Poste savo dukterinei įmonei SFMI Chronopost suteikta logistinė ir komercinė pagalba, nei Postadex perdavimas nėra valstybės pagalba SFMI Chronopost, ir, antra, kiek juo nurodoma atlyginti bylinėjimosi išlaidas.
            
         
               2.
            
            
               Atmesti Europos Bendrijų Pirmosios instancijos teisme pareikštą ieškinį Nr. T-613/97.
            
         
               3.
            
            
               Kiekviena šalis bei Prancūzijos Respublika padengia savo bylinėjimosi išlaidas.
            
         
      (1)  OL C 249, 2006 10 14.